मनरेगा मुलाजिमों ने सरकार के खिलाफ नारेबाजी की
भास्कर संवाददाता | गुरदासपुर
मनरेगामुलाजिमों की ओर से मंगलवार को एडीसी विकास के दफ्तर के बाहर कलमछोड़ हड़ताल कर प्रदेश सरकार के खिलाफ नारेबाजी की गई। प्रधान अमरजीत सिंह ने बताया कि मनरेगा मुलाजिम पिछले करीब सात साल से विभिन्न पदों पर ईमानदारी के साथ ड्यूटी कर रहे हैं। उनकी मांग है कि सरकार मनरेगा मुलाजिमों को पंचायती विभाग में मर्ज कर रैगुलर करे, लेकिन सरकार ने मांग को अनदेखा कर नई भर्ती के लिए आउटसोर्स एजेंसियों से टेंडर मांग लिए हैं। इसके चलते कर्मचारियों में निराशा है।
सरकार की नीतियों के कारण 23 दिसंबर को मोगा में हुई प्रदेश स्तरीय बैठक में फैसला किया गया है कि मनरेगा मुलाजिम यूनियन की ओर से 29 से 30 दिसंबर तक पूरे प्रदेश में मनरेगा के काम का बायकॉट किया जाएगा। इसके अलावा 31 से 1 दिसंबर तक मुलाजिम जिला हेडक्वार्टरों पर धरने पर बैठेंगे। अगर सरकार ने फिर भी मनरेगा मुलाजिमों के प्रति अपना रवैया नहीं बदला तो 2 जनवरी को लुधियाना में होने वाली प्रदेश स्तरीय बैठक में आंदोलन को और तेज करने पर विचार किया जाएगा। उन्होंने सरकार से मुलाजिमों को जल्द रैगुलर करने की मांग की। उन्होंने चेतावनी दी कि ऐसा होने की स्थिति में प्रदेश स्तरीय आंदोलन खड़ा किया जाएगा।
इस मौके इकबाल सिंह, भूपिंदर सिंह, मेजर सिंह, राजिंदर सिंह, सुमन लता, विजेता, करतार सिंह आदि मौजूद थे।
एडीसी दफ्तर के बाहर नारेबाजी करते मनरेगा मुलाजिम यूनियन के सदस्य।
कहा- मनरेगा मुलाजिमों को पंचायती विभाग में मर्ज किया जाए
hin_Deva mai_Deva hin_Deva hin_Deva hin_Deva hin_Deva hin_Deva